Stara Baška

**Stara Baška** (lokalni naziv **Kraje**), selo na krajnjem jugozapadu otoka Krka u Hrvatskoj, u općini Punat.

## Geografija
Stara Baška je selo dugačko dva kilometra na južnom dijelu otoka Krka, cijelom njegovom dužinom protežu se plaže i plažice, od onih pješčanih, kamenitih pa do onih sa stijenama. Za razliku od većine ostalih starih primorskih naselja koje karakteriziraju zbijene kuće s uskim vijugavim uličicama, oblik Stare Baške u kojoj su kuće znatno udaljene jedna od druge, uvjetovan je terenom na kojem se selo smjetilo. Radi se o strmim padinama na kojima je mogućnost građena sužena na uski prostor uz obalu i to samo na određenim lokalitetima tog pojasa. Na kraju Stare Baške nalazi se plaža Zala. Iznad plaže nalazi se ruševina *[[Crkva|crkve]] [[Sveti Jeronim|Sv.Jeronima]]*.

Mjesto se nalazi u istoimenoj uvali otvorenog tipa, ali koju spomenuta brda štite od bure, a poluotočićem *Klobučac*, zaštićena od juga. Ipak, Stara Baška jedno je od najvjetrovitijih dijela otoka. Zbog česte i snažne bure, okolna su brda ogoljela, s vegetacijom niskog rasta među kojom je vrlo česta biljka ljekovita kadulja. Bujnije vegetacije ima tek uz uski priobalni pojas i u područjima zaštićenima od bure. 

Pri kraju mjesta je maleni porat (lučica) koji, osim plovila lokalnih mještana, ljeti pruža sigurnost i mnogim nautučarima i turističkim brodicama. Dubina je u portu velika, naročito s unutarnje strane mula, ali nije siguran zaklon od nevera.

Pred uvalom, oko 3&nbsp;km od sela, je mali, nenastanjeni otočić Galun.

*Stara Baška* je udaljena od Punta 8&nbsp;km, od Krka 16&nbsp;km, od Krčkog mosta 45&nbsp;km, a od Rijeke 70&nbsp;km.

## Historija
Stara Baška je  nastala još u 14. stoljeću kao naselje izbjeglica pred turskim prodorima, oni su tu na kraju otoka osnovali svoje pastirsko selo. Sve do druge polovice 17. stoljeća zvalo se **Kraj** ili **Pod Kraj**, a mještani *Krajanima*. Od 17. st. se počelo upotrebljavati današnje ime *Stara Baška* iako je zapravo Baška po vremenu postanka starija od Stare Baške.

Sve do 1886. g. selo je pripadalo općini Baška, međutim, tada je osnovana općina Punat. Stara Baška je pripojena toj općini iako je zračnom linijom bliža Baški. Razlog tome je što put prema Baški prelazi preko visokih i strmih brda i teško je prohodan, a za kola nemoguć, dok je povezanost s Puntom puno bolja. I danas do Stare Baške vodi jedna jedina cesta, iz Punta.

## Gospodarstvo
Stoljećima su *Krajani*, *Starobašćani* bili ovčari, pastiri, a i danas ovčarstvo predstavlja važnu privrednu granu. Ipak, zbog jednistvenih prirodnih ljepota i neponovljivog ambijenta, glavnu gospodarsku granu danas čine turizam i ugostiteljstvo. Gotovo svaka kuća ima po nekoliko apartmana koji su glavni izvor zarade većini mještana. 

Važni izvor prihoda je i ribarstvo.

Pokraj mjesne *[[Crkva|Crkve]] [[Svi sveti|Svih Svetih]]* nalazi se jedini dućan u selu, i konoba. Stara Baška ima tri pansiona sa restoranima i jednu pizzeriju. Jedini veći značajni gospodarski objekt u Staroj Baškoj nalazi se na ulazu u mjesto, kamp "Škrila".
*  ''Auto-kamp Škrila''  

Veliki problem i prepreka stvaranju novih kapaciteta je nepostojanje vodovodne mreže. Oko mjesta, na obroncima strmih brda, su oduvijek postojali izvori pitke vode, ali niti dovoljan za napajanje sela vodom. Tek je u novije vrijeme pronađen bujniji izvor te su u tijeku radovi na izgradnji vodospreme, a u planu je i postepena izgradnja vodovoda. Ipak, upitno je hoće li izvor izdržati najveće potrebe za vodom tijekom ljetnih, upravo sušnih mjeseci. Naime, zimi u mjestu živi manje od 100 žitelja, dok ljeti, zajedno s kampom broj naraste na blizu 2000.

## Spomenici i znamenitosti

* *[[Crkva]] [[Svi sveti|Svih Svetih]]*
* Djelomično sanirana *crkvica [[Sveti Jeronim|Sv.Jeronima]]* na lokaciji iznad uvale Zala.
* Iskopine vojnog kompleksa na lokaciji Mir iznad uvale Surbova.
* Stari makadamski put od Stare Baške do Batomlja kraj Baške. Osim tipičnih kraških pojava (kanjoni, litice, kamenjar, pastirski suhozidi...), s mnogih mjesta se pružaju panoramski pogledi na Kvarnerić, Cres, Rab, Senjska vrata i bašćansku dolinu s Baškom. U pred i posezoni mnoge grupe turista i planinara pohode tim putom.
 
## Vanjske veze

* turistička zajednica Punat-Stara Baška